নিজেদের আবেদনময়ী করার ব্যাপারে খুবই সচেতন ছিল মিশরের প্রাচীন নারীরা। আজকের দিনের নারীরা নিজেদের চোখকে আকর্ষণীয় (স্মোকি আই) করার জন্য যে রকম সাজসজ্জা করে, প্রাচীন মিশরীয় নারীরাও একইভাবে তাদের চোখ সাজাতে সুরমা ব্যবহার করতো। সম্প্রতি এক বৈজ্ঞানিক গবেষণায় বেরিয়ে এসেছে এসব তথ্য। চোখের চারপাশে ব্যবহৃত ভারী সুরমা তাদের চোখকে সূর্যের তীব্রতা থেকে রক্ষা করতো। অর্থাৎ, সৌন্দর্য-বর্ধন ছাড়াও ব্যবহারিক কারণেও তারা চোখে সুরমা ব্যবহার করতো।